作者：柳永
词牌/韵律：早梅芳・喜迁莺

paragraphs: 海霞红，山烟翠。
故都风景繁华地。
谯门画戟，下临万井，金碧楼台相倚。
芰荷浦溆，杨柳汀洲，映虹桥倒影，兰舟飞棹，游人聚散，一片湖光里。
汉元侯，自从破虏征蛮，峻陟枢庭贵。
筹帷厌久，盛年昼锦，归来吾乡我里。
铃斋少讼，宴馆多欢，未周星，便恐皇家，图任勋贤，又作登庸计。